Broncia Koller-Pinell

Broncia Koller-Pinell (1863 m. vasario 25 d., Sanokas – 1934 m. balandžio 26 d., Obervaltersdorfas) – austrų ekspresionizmo dailininkė. Daugiausiai tapė portretus ir natiurmortus.

 Biografija 
Broncia Koller-Pinell gimė žydų šeimoje dabartinės Lenkijos teritorijoje. Jos tėvas Saulas Pinelesas buvo karinių įtvirtinimų projektuotojas. 1870 m. jie persikėlė į Vieną, kur jos tėvas pradėjo gamybos verslą, o ji pati lankė meno pamokas kartu su Alois Delug.Wacha: „Koller Bronislawa (Bronia)“. In: Österreichisches Biographisches Lexikon 1815–1950 (ÖBL). Vol. 4, Austrian Academy of Sciences, Vienna 1969, p. 87 f. 1885 m. surengė savo pirmąją parodą. Kitus penkerius metus studijavo Miuncheno Moterų akademijoje „Damenakademie“. Po to surengė parodų Vienos menininkų namuose („Vienna Künstlerhaus“) Miunchene ir Leipcige.

1896 m., neatsižvelgdama į šeimos norus, ištekėjo už elektrofiziko Dr. Hugo Kolerio, kuris buvo katalikas. Jų vaikai buvo užauginti kaip krikščionys, tačiau Broncia niekada nepakeitė savo religijos. Iš pradžių jie gyveno Zalcburge ir Niurnberge, tačiau 1902 m. sugrįžo į Vieną. Čia netrukus tapo Austrijos menininkų sąjungos „Wiener Secession“ nare. 1904 m. paveldėjo namą Obervaltersdorfe ir ten persikėlusi įkūrė meno saloną,http://geschichte.landesmuseum.net/index.asp?contenturl=http://geschichte.landesmuseum.net/personen/personendetail.asp___id=396269123  kuriame lankydavosi Egonas Šylė, Anton Faistauer ir Albert Paris Gütersloh.

Jos sūnus Rupertas (1896–1976) tapo dirigentu, dukra Silvija (1898–1963) – dailininke.

 Galerija 

 Šaltiniai 

 Literatūra 
 Die Malerin Broncia Koller 1863–1934. Exhibition catalog, Niederösterreichisches Landesmuseum, Vienna (1980)
 Tobias G. Natter: Broncia Koller Pinell. Eine Malerin im Glanz der Wiener Jahrhundertwende. Exhibition catalog. Jüdisches Museum, Vienna (1993)
 Boris Manner: Broncia Koller-Pinell 1863–1934. Brandstätter, Vienna (2006) ISBN 3-902510-88-9

 Nuorodos 

 ArtNet: Koller-Pinell darbai

Kategorija:Ekspresionizmo tapytojai
Kategorija:Austrijos tapytojai
Kategorija:Tapytojai portretistai
Kategorija:Natiurmortų tapytojai